2012.gada .martā Noteikumi Nr.

Rīgā (prot. Nr. .§)

**Grozījumi Ministru kabineta 2010.gada 16.novembra noteikumos Nr.1060 "Daugavas hidroelektrostaciju ūdenskrātuvju krastu nostiprināšanas darbu un Rīgas hidroelektrostacijas ūdenskrātuves inženieraizsardzības būvju ekspluatācijas izdevumu finansēšanas kārtība"**

Izdoti saskaņā ar Ūdens apsaimniekošanas likuma

21. panta ceturto daļu

Izdarīt Ministru kabineta 2010.gada 16.novembra noteikumos Nr.1060 "Daugavas hidroelektrostaciju ūdenskrātuvju krastu nostiprināšanas darbu un Rīgas hidroelektrostacijas ūdenskrātuves inženieraizsardzības būvju ekspluatācijas izdevumu finansēšanas kārtība" (Latvijas Vēstnesis,2010, 196.nr.) šādus grozījumus:

1. Izteikt 4.punktu šādā redakcijā:

„4. Šo noteikumu 2.punktā minēto izdevumu segšanai akciju sabiedrība „Latvenergo” katru gadu pārskaita:

4.1. valsts sabiedrībai ar ierobežotu atbildību „Vides projekti” 380 000 latu. Maksājumi 95 000 latu apmērā tiek veikti reizi ceturksnī – līdz 1.februārim, 1.maijam, 1.augustam, 1.novembrim;

4.2. valsts sabiedrībai ar ierobežotu atbildību „Zemkopības ministrijas nekustamie īpašumi” 470 000 latu. Maksājumi 117 500 latu apmērā tiek veikti reizi ceturksnī – līdz 1.februārim, 1.maijam, 1.augustam, 1.novembrim.”

1. Izteikt 5., 6. un 7.punktu šādā redakcijā:

„5. Valsts sabiedrība ar ierobežotu atbildību "Vides projekti":

5.1. veic Daugavas HES ūdenskrātuvju krastu nostiprināšanas darbu pasūtītāja pienākumus;

5.2. nosaka piemērotāko veidu, kādā tiek veikti Daugavas HES ūdenskrātuvju krastu nostiprināšanas darbi, un veicamo darbu apjomu un aprēķina nepieciešamās izmaksas;

5.3. līdz kārtējā gada 1.novembrim informē akciju sabiedrību "Latvenergo" par nākamajā gadā paredzēto Daugavas HES ūdenskrātuvju krastu nostiprināšanas darbu izmaksu aprēķinu;

5.4. katru gadu līdz 1.aprīlim iesniedz Vides aizsardzības un reģionālās attīstības ministrijā un akciju sabiedrībā "Latvenergo" pārskatu par iepriekšējā gadā saskaņā ar noteikumu 5.1. apakšpunktu veiktajiem darbiem un līdzekļu izlietojumu.

6. Valsts sabiedrība ar ierobežotu atbildību „Zemkopības ministrijas nekustamie īpašumi”:

6.1. nodrošina Rīgas HES ūdenskrātuves inženieraizsardzības būvju ekspluatācijas darbus un veic pasūtītāja pienākumus;

6.2. līdz kārtējā gada 1.novembrim informē akciju sabiedrību „Latvenergo” par nākamajā gadā paredzēto Rīgas HES ūdenskrātuves inženieraizsardzības būvju ekspluatācijas izdevumu izmaksu aprēķinu;

6.3 katru gadu līdz 1.aprīlim iesniedz Zemkopības ministrijā un akciju sabiedrībā "Latvenergo" pārskatu par iepriekšējā gadā saskaņā ar noteikumu 6.1. apakšpunktu veiktajiem darbiem un līdzekļu izlietojumu.

7. Lai apkopotu informāciju par nepieciešamajiem Daugavas HES ūdenskrātuvju krastu nostiprināšanas un inženieraizsardzības būvju ekspluatācijas darbiem un izvērtētu to prioritātes, vides aizsardzības un reģionālās attīstības ministrs pēc saskaņošanas ar zemkopības ministru un ekonomikas ministru apstiprina Daugavas HES ūdenskrātuvju krastu nostiprināšanas darbu un Rīgas HES ūdenskrātuves inženieraizsardzības būvju ekspluatācijas koordinēšanas un līdzekļu izlietojuma noteikšanas konsultatīvo komisiju (turpmāk – komisija) un komisijas nolikumu.”

1. Aizstāt 8.1.apakšpunktā vārdus „Vides ministrijas” ar vārdiem „Vides aizsardzības un reģionālās attīstības ministrijas”.
2. Svītrot 8.4. apakšpunktu.
3. Svītrot 11. un 12.punktu.
4. Papildināt noteikumus ar 13.punktu šādā redakcijā:

„13. Par 2012.gada otro ceturksni akciju sabiedrība "Latvenergo" līdz 2012.gada 1.maijam pārskaita:

13.1. valsts sabiedrībai ar ierobežotu atbildību "Vides projekti" 95 000 latu šo noteikumu 2.punktā un 5.1.apakšpunktā minēto darbu veikšanai;

13.2. valsts sabiedrībai ar ierobežotu atbildību "Zemkopības ministrijas nekustamie īpašumi" 117 500 latu šo noteikumu 2.punktā un 6.1.apakšpunktā minēto darbu veikšanai.”

|  |  |
| --- | --- |
|  |  |
| Zemkopības ministre  | L.Straujuma |

2012.03.30. 9:03

K.Pļaskota

67027569, Kristine.Plaskota@zm.gov.lv